
GROZĪJUMI
VESELĪBAS VEICINĀŠANAS PROGRAMMAS JELGAVAS VALSTSPILSĒTAI
2025.-2034. GADAM RĪCĪBAS PLĀNĀ


Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Ar Jelgavas pilsētas domes 2013. gada 23. maija lēmumu Nr. 5/7 “Dalība Latvijas nacionālajā veselīgo pašvaldību tīklā” Jelgavas pilsētas pašvaldība lēma iesaistīties Latvijas Nacionālajā veselīgo pašvaldību tīklā (turpmāk – NVPT). Viens no dalības NVPT kritērijiem ir pašvaldības apstiprināts politikas plānošanas dokuments, kurā iekļauta sabiedrības veselības nozīme un veselības veicināšanas pasākumi iedzīvotāju veselības saglabāšanai un uzlabošanai.
Ar Jelgavas pilsētas domes 2016. gada 27. oktobra lēmumu Nr.13/3 tika apstiprināta Veselības veicināšanas programma Jelgavas pilsētai 2016.–2022. gadam, kas bija spēkā arī 2023. un 2024. gadā, bet ar Jelgavas valstspilsētas pašvaldības domes 2025. gada 28. marta lēmumu Nr. 4/2 tika apstiprināta Veselības veicināšanas programma Jelgavas valstspilsētai 2025.-2034. gadam (turpmāk – Programma).
Par Programmas īstenošanas koordinēšanu un uzraudzību atbildīgajai Jelgavas valstspilsētas pašvaldības iestādes “Jelgavas sociālo lietu pārvalde” Veselības veicināšanas nodaļai izvērtējot Programmas sadaļā “Rīcības plāns” (turpmāk – Rīcības plāns) iekļauto rīcību īstenošanu 2025. gadā, secināts, ka Rīcības plānu nepieciešams grozīt, atbilstoši aktuālajām sabiedrības veselības vajadzībām precizējot dažas plānotās rīcības un to izpildes rādītājus.
Rīcības plānā jāiekļauj jauna rīcība Nr.1.1.3. traumatisma profilakses pasākumu īstenošanai, jāapvieno saturiski līdzīgas rīcības Nr.5.2.4. un 5.2.5. par higiēnas un imunitātes nozīmi infekciju profilaksē, kā arī jāprecizē izpildes rādītāji rīcībai Nr. 5.3.1., kas paredz  iedzīvotāju informēšanu par valsts apmaksāto vēža skrīninga programmu.
Rīcības plāna grozījumi izskatīti un atbalstīti Jelgavas valstspilsētas pašvaldības Veselības veicināšanas konsultatīvās komisijas 2026. gada 10. jūnija sēdē.
Ņemot vērā iepriekš minēto un saskaņā ar Pašvaldību likuma 4. panta pirmās daļas 6. punktu,

JELGAVAS VALSTSPILSĒTAS PAŠVALDĪBAS DOME NOLEMJ:
1. Izdarīt grozījumus Veselības veicināšanas programmas Jelgavas valstspilsētai 2025.-2034. gadam Rīcības plānā, veicot izmaiņas saskaņā ar pielikumu. 
2. Lēmums piemērojams no 2026. gada 1. janvāra.

